બિહારના સીતામઢી જિલ્લામાં વેન ડ્રાઈવરના પૈસા ખુચવીને ભાગવાના આરોપમાં બાઈક સવારની લોકોએ મારી મારીને હત્યા કરી દીધી છે. પીક અપ ડ્રાઈવર ઘ્વારા આરોપ લગાવવામાં આવ્યો હતો કે આરોપી તેના પૈસા ખુચવીને ભાગી રહ્યો હતો. ત્યારે જ ત્યાં ગ્રામીણો ભેગા થઇ ગયા. ત્યારપછી ભીડે તેમની મારી મારીને હત્યા કરી નાખી. મળતી જાણકારી અનુસાર રૂપેશ ઝા બાઈકથી જઈ રહ્યો હતો તે દરમિયાન પીક અપ વેન ડ્રાઈવરે આરોપ લગાવ્યો કે તે તેના પૈસા લઈને ભાગી રહ્યો છે. આ ઘટના રામ નગર ગામની છે, જે રીગા પોલીસ સ્ટેશન વિસ્તારમાં આવે છે.